**IEROBEŽOTA PIEEJAMĪBA**

**LĪGUMS Nr. \_\_\_\_-\_\_\_\_\_\_\_- 201\_**

**par finansiālu līdzdalību kompensējamo zāļu sarakstā**

**iekļauto zāļu kompensācijas nodrošināšanā**

Rīgā, 201\_.gada \_\_\_\_\_.\_\_\_\_\_\_\_\_\_\_\_\_\_\_\_

 **Nacionālais veselības dienests**, kurusaskaņā ar Nacionālā veselības dienesta 2019.gada 18.oktobra rīkojumu Nr.16-2/252 pārstāv Zāļu un medicīnisko ierīču departamenta direktore Signe Bokta (turpmāk – Dienests), un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, kuru saskaņā ar \_\_\_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Komersants), katrs atsevišķi – Līdzējs, abi kopā – Līdzēji, saskaņā ar Ministru kabineta 2006.gada 31.oktobra noteikumu Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” (turpmāk – Noteikumi Nr.899) 61.24.apakšpunktu un Valsts pārvaldes iekārtas likuma 80.panta pirmās daļas 2.punktu, noslēdz šādu līgumu (turpmāk – Līgums):

1. **Līguma termini un priekšmets**
	1. Līgumā lietoti šādi termini un saīsinājumi:
		1. **Atmaksas maksājums** – maksājums, kuru Komersants veic, lai izpildītu šā Līguma 1.3.apakšpunktā noteikto;
		2. **kalendārais gads** – laika periods, kas sākas 1.janvārī un beidzas 31.decembrī;
		3. ***X –*** XXX;
		4. ***X* kompensācijai izlietotie valsts budžeta līdzekļi** – *X*zāļuiegādes izdevumu kompensācijai izlietotie līdzekļi no attiecīgajam gadam ambulatorajai ārstēšanai paredzēto zāļu un medicīnisko ierīču iegādes izdevumu kompensācijai piešķirtajiem valsts budžeta līdzekļiem (naudas summa, kuru Dienests ir samaksājis aptiekai par atprečotajām zālēm *X*);
		5. **Finansiālās līdzdalības līgums –** pamatojoties uz Noteikumu Nr.899 61.24.apakšpunktu un Valsts pārvaldes iekārtas likumu noslēgts līgums par finansiālo līdzdalību kompensējamo zāļu *X* kompensācijas nodrošināšanā.
	2. Līgums reglamentē Dienesta un Komersanta savstarpējās attiecības, Komersantam finansiāli līdzdarbojoties kompensējamo zāļu sarakstā iekļauto zāļu *X*kompensācijas nodrošināšanā diagnožu – *\_\_\_\_\_\_\_\_\_\_\_\_\_\_\_\_\_\_\_\_* (diagnozes kods saskaņā ar Starptautiskās statistiskās slimību un veselības problēmu klasifikācijas 10.redakciju (turpmāk – SSK-10 klasifikācija): \_\_\_\_\_\_\_\_\_\_\_\_) un *\_\_\_\_\_\_\_\_\_\_\_\_\_\_\_\_* (diagnozes kods saskaņā ar SSK-10 klasifikāciju: \_\_\_\_) ārstēšanai.
	3. Komersants par katru no *X* kompensācijai izlietotajiem valsts budžeta līdzekļiem apmaksāto iepakojumu Dienestam atmaksāEUR (\_\_\_\_\_\_\_\_\_\_\_\_\_\_\_ euro, \_\_\_\_ centi) (Atmaksas maksājums).
2. **Maksājuma apmēra noteikšanas un norēķinu kārtība**
	1. Dienests līdz attiecīgā gada 1.jūnijam, 1.septembrim, 1. decembrim un nākamā gada 1.martam veic datu analīzi, pamatojoties uz datiem, kas iegūti no veselības aprūpes pakalpojumu apmaksas norēķinu sistēmas „Vadības informācijas sistēma”, par kalendārā gada ceturksnī *X* kompensācijaiizlietotajiem valsts budžeta līdzekļiem (turpmāk – Datu analīze). Pamatojoties uz Datu analīzes rezultātiem, Dienests konstatē, vai Komersantam ir jāveic Atmaksas maksājums.
	2. Atmaksas maksājums tiek noteikts šādi:
		1. Dienests, pamatojoties uz Datu analīzes rezultātiem, konstatē izsniegto *X* iepakojumu skaitu, kuri tika iegādāti no *X* kompensācijai izlietotajiem valsts budžeta līdzekļiem attiecīgā kalendārā gada laika periodā;
		2. *X* izsniegto iepakojumu skaits tiek reizināts ar \_\_\_\_\_\_ EUR (\_\_\_\_\_\_\_ euro, \_\_\_ centi) un iegūtā summa ir Komersanta Atmaksas maksājuma apmērs.
	3. Dienestam ir pienākums 10 (desmit) darba dienu laikā no Datu analīzes veikšanas brīža nosūtīt Komersantam rēķinu ierakstītā vēstulē par Atmaksas maksājuma veikšanu. Dienests rēķinam pievieno klāt Datu analīzes rezultātus.
	4. Komersants par Atmaksas maksājuma apmēra pareizību ir tiesīgs iesniegt iebildumus rakstveidā vai elektroniski, parakstot ar drošu elektronisko parakstu, 10 (desmit) darba dienu laikā no rēķina saņemšanas. Ja minētajā termiņā netiek iesniegti iebildumi par Atmaksas maksājuma apmēra pareizību, tad rēķins uzskatāms par akceptētu.
	5. Dienestam ir pienākums 10 (desmit) darba dienu laikā pēc Komersanta iebildumu saņemšanas izskatīt tos un nosūtīt Komersantam atbildi ierakstītā vēstulē. Gadījumā, ja Dienests ir pilnībā vai daļēji piekritis Komersanta iebildumiem, tas kopā ar vēstuli Komersantam nosūta kredītrēķinu un jaunu rēķinu apmaksai saskaņotā maksājuma apmērā.
	6. Ja Komersants aizvien uztur iebildumus par Atmaksas maksājuma aprēķina pareizību, Komersants veic Atmaksas maksājumu Dienestam šajā Līgumā noteiktajā termiņā un ir tiesīgs strīdu par Atmaksas maksājuma aprēķina pareizību risināt normatīvajos aktos noteiktajā kārtībā. Līdzēji rakstveidā vai elektroniski, izmantojot drošu elektronisko parakstu, ir tiesīgi pagarināt (abpusēji saskaņot) šajā Līgumā noteikto rēķinu apmaksas termiņu, ja šajā Līgumā noteikto maksājumu pārbaudes kārtība objektīvu apstākļu rezultātā nav pietiekama, lai veiktu izrakstītā rēķina pamatotības pārbaudi. Šāds pagarinājums nevar būt ilgāks par 10 (desmit) darba dienām.
	7. Komersants apmaksā Atmaksas maksājuma rēķinu 30 (trīsdesmit) dienu laikā pēc tā saņemšanas vai 7 (septiņu) darba dienu laikā pēc šā Līguma 2.5.apakšpunktā minētās vēstules saņemšanas, vai 3 (trīs) darba dienu laikā pēc šā Līguma 2.6.apakšpunkta noteiktā termiņa pagarinājuma izbeigšanās. Uzskatāms, ka samaksa par Atmaksas maksājumu ir veikta dienā, kad Komersants ir pārskaitījis rēķinā norādīto summu uz šā Līguma 7.1.apakšpunktā norādīto Dienesta kontu, ko apliecina attiecīgais maksājuma uzdevums.
3. **Līdzēju atbildība**
	1. Ja Komersants 30 (trīsdesmit) dienu laikā pēc Atmaksas maksājuma rēķina saņemšanas vai 7 (septiņu) darba dienu laikā pēc šā Līguma 2.5.apakšpunktā minētās vēstules saņemšanas, vai 3 (trīs) darba dienu laikā pēc šā Līguma 2.6.apakšpunktā noteiktā pagarinājuma izbeigšanās rēķinu neapmaksā, Dienests ir tiesīgs piemērot līgumsodu 0,5% apmērā no rēķinā norādītā un neapmaksātā Atmaksas maksājuma apmēra par katru kavējuma dienu, bet ne vairāk kā 10% (desmit procentus) no rēķinā norādītās un nesamaksātās summas.
	2. Lai pieprasītu līgumsodu, Dienests nosūta rakstisku pretenziju Komersantam un rēķinu uz šā Līguma 7.2.apakšpunktā norādīto Komersanta juridisko adresi. Visas līgumsoda summas tiek apmaksātas rēķinā norādītājā termiņā.
	3. Šajā Līgumā minētā līgumsoda samaksa neatbrīvo Komersantu no šajā Līgumā paredzēto saistību izpildes.
4. **Nepārvarama vara**
	1. Līdzēji tiek atbrīvoti no atbildības par šā Līguma pilnīgu vai daļēju neizpildi, ja tā radusies ārkārtēja, nepārvarama rakstura notikuma dēļ, no kura nav iespējams izvairīties un kura sekas nav iespējams pārvarēt, kuru šā Līguma slēgšanas brīdī nebija iespējams paredzēt, kas nav radies Līdzēja vai tās kontrolē esošas personas rīcības dēļ, kas padara saistību izpildi ne tikai apgrūtinošu, bet neiespējamu.
	2. Ja šā Līguma 4.1.apakšpunktā minētie apstākļi turpinās ilgāk nekā 2 (divus) mēnešus, katrs no Līdzējiem ir tiesīgs vienpusēji izbeigt šo Līgumu, un Līdzēji nav tiesīgi prasīt zaudējumu atlīdzināšanu.
	3. Līdzējs, kuram kļuvis neiespējami izpildīt saistības šā Līguma 4.1.apakšpunktā minēto apstākļu dēļ, 5 (piecu) darba dienu laikā no apstākļu konstatēšanas brīža rakstiski paziņo otram Līdzējam par šādu apstākļu rašanos vai izbeigšanos.
5. **Līguma spēkā esamība, grozīšanas un izbeigšanas kārtība**
	1. Šis Līgums stājas spēkā parakstīšanas brīdī un ir spēkā tik ilgi, kamēr *\_\_\_\_\_\_\_\_\_\_\_\_* ir iekļauts kompensējamo zāļu sarakstā *\_\_\_\_\_\_\_\_\_\_\_\_* kompensācijas nodrošināšanā diagnožu - *\_\_\_\_\_\_\_\_\_\_\_\_\_\_\_\_\_\_\_* (diagnozes kods saskaņā ar SSK-10 klasifikāciju: \_\_\_\_\_\_\_\_\_\_\_\_) un *\_\_\_\_\_\_\_\_\_\_\_\_\_\_\_\_\_\_\_\_\_\_* (diagnozes kods saskaņā ar SSK-10 klasifikāciju: \_\_\_) ārstēšanai. Līdz ar to gadījumā, ja *X* no kompensējamo zāļu saraksta tiek svītrotas, šis Līgums ar minēto brīdi tūlītēji zaudē savu spēku un nekādas papildu vienošanās par šā Līguma izbeigšanu netiek slēgtas. Šā Līguma izbeigšana neatbrīvo Komersantu no šajā Līgumā noteikto maksājumu veikšanas – Atmaksas maksājuma par laika periodu, kamēr zāles *X* bija kompensējamo zāļu sarakstā un par ko Komersants nav veicis samaksu šā Līguma spēkā esamības laikā.
	2. Šis Līgums var tikt grozīts vai papildināts, Līdzējiem rakstiski par to vienojoties.
	3. Dienests ir tiesīgs vienpusēji izbeigt šo Līgumu, ja Komersants pārkāpj šā Līguma noteikumus, tajā skaitā neveic šajā Līgumā noteikto rēķina apmaksu, un pārkāpumu nav novērsis 15 (piecpadsmit) darba dienu laikā no Dienesta rakstveida brīdinājuma nosūtīšanas brīža.
	4. Dienests, mainoties tiesiskajiem vai faktiskajiem apstākļiem (piemēram, zāļu svītrošana no kompensējamo zāļu saraksta, zāļu kompensācijas nosacījumu pārskatīšana, budžeta deficīts, jaunu zāļu iekļaušana kompensējamo zāļu sarakstā u.c. gadījumos) ir tiesīgs nosūtīt Komersantam:
		1. vienpusēju šā Līguma uzteikumu. Šis Līgums tiek izbeigts ar vienpusēja uzteikuma paziņošanas brīdi Komersantam;
		2. vēstuli, kurā norādīta tiesisko un faktisko apstākļu maiņa un kurai pievienots atbilstoši tiesiskajai vai faktiskajai apstākļu maiņai sagatavots šā Līguma grozījumu projekts. Komersanta pienākums ir ne vēlāk kā 15 (piecpadsmit) darba dienu laikā no saņemšanas brīža nosūtīt Dienestam parakstītu saņemto šā Līguma grozījumu projektu. Ja Komersants minētajā termiņā šā Līguma grozījumu projektu neparaksta, Dienests ir tiesīgs nekavējoties vienpusēji izbeigt šo Līgumu.
6. **Papildu noteikumi**
	1. Līdzējiem adresēta rakstiska korespondence nosūtāma uz šā Līguma 7.punktā norādīto juridisko adresi vai elektronisko pasta adresi Dienestam uz nvd@vmnvd.gov.lv, Komersantam uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Komersants norāda elektroniskā pasta adresi, uz kuru jāsūta informācija)* izmantojot drošu elektronisko parakstu. Līdzēji ir tiesīgi korespondenci nodot otram Līdzējam personiski vai ar kurjera starpniecību, otram Līdzējam apliecinot (parakstot) korespondences saņemšanas faktu. Korespondence izmantojot pasta pakalpojumus, kas nav nosūtīta ierakstītā vēstulē, uzskatāma par saņemtu 8 (astotajā) dienā no tās izsūtīšanas dienas.
	2. Šā Līguma 1.3.apakšpunktā minētais maksājums netiek aplikts ar pievienotās vērtības nodokli, jo Dienests šajā gadījumā nav pievienotās vērtības nodokļa maksātājs.
	3. Līdzējs 5 (piecu) darba dienu laikā informē otru Līdzēju par šā Līguma 7.punktā norādīto rekvizītu maiņu, kā arī par jebkuriem apstākļiem, kas var ietekmēt šajā Līgumā noteikto saistību izpildi.
	4. Ja kāds no Līdzējiem tiek reorganizēts vai citādi mainās tā tiesiskais statuss, šis Līgums paliek spēkā un tā noteikumi ir saistoši Līdzēju saistību un tiesību pārņēmējam.
	5. Ievērojot Komersanta iesniegto lūgumu (pamatojumu) aizsargāt šajā Līgumā noteikto Komersanta finansiālās līdzdalības apmēru kā komercnoslēpumu, Līdzēji vienojas, ka no šā Līguma izrietošās saistības, kā arī to īstenošanas mērķiem Līdzēju sniegtā vai iegūtā informācija ir konfidenciāla, ciktāl Latvijas Republikā piemērojamie tiesību akti nenosaka citādi. Līdzēji apņemas neizpaust no otra Līdzēja saņemto konfidenciāla rakstura informāciju, kas attiecīgajam Līdzējam kļuvusi zināma par otru Līdzēju saistībā ar no šā Līguma izrietošo saistību izpildi, izņemot normatīvajos aktos noteiktajā kārtībā. Informācija nav atzīstama par konfidenciālu, ciktāl tā ir publiski pieejama saskaņā ar Latvijas Republikas normatīvajiem aktiem vai nepieciešama Dienestam lai īstenotu normatīvajos aktos paredzētos uzdevumus.
	6. Šajā Līgumā noteiktie termiņi, kas aprēķināmi mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu.
	7. Līdzēji strīdus un domstarpības, kas saistītas ar šā Līguma izpildi, risina savstarpēju sarunu ceļā un ja vienošanos nav iespējams panākt, tad strīdu nodod izskatīšanai Latvijas Republikas tiesā saskaņā ar Latvijas Republikas teritorijā piemērojamajiem tiesību aktiem (materiālajām tiesību normām).
	8. Visi šā Līguma pielikumi un papildus vienošanās kļūst par šā Līguma neatņemamu sastāvdaļu pēc to abpusējas parakstīšanas.
	9. Šis Līgums sastādīts latviešu valodā uz 5 (piecām) lapām 2 (divos) eksemplāros, no kuriem viens atrodas Dienestā, bet otrs – pie Komersanta.
7. **Līdzēju rekvizīti un paraksti**

|  |  |
| --- | --- |
| **7.1. Dienests**Adrese: Cēsu iela 31 k-3, Rīga, LV-1012Reģ.Nr. 90009649337Banka: Valsts kaseKonts: LV97TREL2290674007000Kods: TREL LV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Zāļu un medicīnisko ierīču departamenta Direktore Signe Bokta  | 7.2. KomersantsAdrese:Reģ.Nr.PVN Reģ.NrBanka:Konts:Kods:\_\_\_\_\_\_\_\_\_\_\_\_\_\_\_\_\_\_\_\_\_\_\_ |